stanford-oval/wikipedia huggingface dataset:
นางร้ายมือใหม่ เป็นกำลังใจให้ด้วยนะเจ้าคะ
สื่อ > ไลต์โนเวล

ซีรีย์นี้เขียนโดยซัทสึกิ นากามูระ และเริ่มเผยแพร่บนเว็บไซต์โชเซ็ตสึกะ นิ นาโรเมื่อวันที่ 15 กรกฎาคม พ.ศ. 2563 ต่อมาซีรีส์นี้ถูกนำมาตีพิมพ์โดยอิจิจินชะ ซึ่งได้เริ่มเผยแพร่ซีรีส์นี้ในรูปแบบการพิมพ์พร้อมภาพประกอบที่วาดโดยยูกิคานะ เมื่อวันที่ 28 ธันวาคม พ.ศ. 2563 ในเดือนตุลาคม พ.ศ. 2567 ได้มีการวางจำหน่ายไปแล้วจำนวน 9 เล่ม
สื่อ > ไลต์โนเวล > จำนวนเล่ม

| # | วันที่ออกจำหน่ายภาษาญี่ปุ่น | ISBN ภาษาญี่ปุ่น |
| --- | --- | --- |
| 1 |  28 ธันวาคม พ.ศ. 2563 | 978-4-75-809323-1 |
| 2 |  2 มิถุนายน พ.ศ. 2564 | 978-4-75-809370-5 |
| 3 |  2 พฤศจิกายน พ.ศ. 2564 | 978-4-75-809412-2 |
| 4 |  4 เมษายน พ.ศ. 2565 | 978-4-75-809453-5 |
| 5 |  4 ตุลาคม พ.ศ. 2565 | 978-4-75-809497-9 |
| 6 |  4 เมษายน พ.ศ. 2566 | 978-4-75-809542-6 |
| 7 |  3 ตุลาคม พ.ศ. 2566 | 978-4-75-809587-7 |
| 8 |  2 เมษายน พ.ศ. 2567 | 978-4-75-809632-4 |
| 9 |  2 ตุลาคม พ.ศ. 2567 | 978-4-75-809680-5 |
สื่อ > มังงะ

การดัดแปลงเป็นมังงะที่วาดโดยเอย์ โอฮิสึจิ เริ่มตีพิมพ์เป็นตอนในนิตยสารคอมิกส์ ซีโร่ ซัม รายเดือนของอิจิจินชะ เมื่อวันที่ 28 ธันวาคม พ.ศ. 2563 ณ เดือนกุมภาพันธ์ พ.ศ. 2568 ตอนต่าง ๆ ในซีรีส์ได้ถูกรวบรวมตีพิมพ์เป็นเล่ม(ทังโกบง) จำนวน 8 เล่ม สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 19 มีนาคม พ.ศ. 2567
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  28 มิถุนายน พ.ศ. 2564 | 978-4-75-803626-9 | 12 เมษายน พ.ศ. 2567 | 978-616-599-570-2 |
| 2 |  27 ธันวาคม พ.ศ. 2564 | 978-4-75-803689-4 | — | — |
| 3 |  30 มิถุนายน พ.ศ. 2565 | 978-4-75-803760-0 | — | — |
| 4 |  28 ธันวาคม พ.ศ. 2565 | 978-4-75-803838-6 | — | — |
| 5 |  30 มิถุนายน พ.ศ. 2566 | 978-4-75-803905-5 | — | — |
| 6 |  28 ธันวาคม พ.ศ. 2566 | 978-4-75-803977-2 | — | — |
| 7 |  28 มิถุนายน พ.ศ. 2567 | 978-4-75-808540-3 | — | — |
| 8 |  28 กุมภาพันธ์ พ.ศ. 2568 | 978-4-75-808655-4 | — | — |
ผลตอบรับ

นอกจากชินยะ เอเกียว คุจิราเท: โกเซ็น 0-จิ โนะ นโปลิตันของจิน คิซึกิแล้ว ซีรีส์นี้ยังชนะรางวัลใหญ่ในประเภทไลต์โนเวลในงาน "Minna ga Erabu!! Denshi Comic Taishō 2023" ของเอ็นทีที โซลมาเร [ja] ในปี พ.ศ. 2566 อีกด้วย ซีรีส์นี้มียอดจำหน่ายไปแล้ว 3 ล้านชุด
ในรางวัล Next Manga Award ประจำปี พ.ศ. 2565 มังงะเรื่องนี้ติดอันดับที่ 7 ในประเภทสิ่งพิมพ์  ในคู่มือโคโนะ มังงะ งะ ซูโงอิ! ฉบับปี พ.ศ. 2566 ซีรีส์นี้ได้ติดอันดับที่ 17 ในรายชื่อมังงะยอดนิยมสำหรับผู้อ่านหญิง
แหล่งข้อมูลอื่น

เว็บไซต์อย่างเป็นทางการที่โชเซ็ตสึกะ นิ นาโร (ในภาษาญี่ปุ่น)
เว็บไซต์อย่างเป็นทางการขอวมังงะที่ Phoenix Next (ในภาษาไทย)
นางร้ายมือใหม่ เป็นกำลังใจให้ด้วยนะเจ้าคะ (นิยาย) ที่เครือข่ายข่าวอนิเมะ
ภูภูมิ พงศ์ภาณุภาค

| ภูภูมิ พงศ์ภาณุภาค |
| --- | --- |
ภูภูมิในเดือนกุมภาพันธ์ พ.ศ. 2561
สารนิเทศภูมิหลัง
เกิด: 20 ตุลาคม พ.ศ. 2534 (33 ปี) อดิพงษ์ พันละแหง จังหวัดสิงห์บุรี ประเทศไทย
บิดา: วัยพจน์ พันละแหง
มารดา: วารี อยู่นาน
อาชีพ: นักแสดง นายแบบ นักธุรกิจ
ปีที่แสดง: พ.ศ. 2552–ปัจจุบัน
ผลงานเด่น: ปอ ราสิต – 30 กำลังแจ๋ว (2554)  วีกิจ – แรงเงา (2555) ทศพล/ไชยสิงห์ – นาคี (2559)
สังกัด: สถานีวิทยุโทรทัศน์ไทยทีวีสีช่อง 3 (2554–2564)
นาฏราช: ทีมนักเเสดงยอดเยี่ยม – แรงเงา (2556) ทีมนักเเสดงยอดเยี่ยม – นาคี (2559)
พิฆเนศวร: นักแสดงนำชายดีเด่น – แรงเงา (2556)
ภูภูมิ พงศ์ภาณุภาค (เกิด 20 ตุลาคม พ.ศ. 2534) ชื่อเล่น เบลเบล แต่นิยมเรียกกันว่า เคน มีชื่อจริงแต่แรกเกิดว่า อดิพงษ์ พันละแหง เป็นนักแสดงและนายแบบชาวไทย มีชื่อเสียงจากผลงานภาพยนตร์เรื่อง 30 กำลังแจ๋ว แสดงคู่กับพัชราภา ไชยเชื้อ และได้รับรางวัลนักแสดงดาวรุ่งชายจากภาพยนตร์ดังกล่าว จากงานสยามดารา สตาร์ส อวอร์ดส์ 2012 และได้ขึ้นเป็นพระเอกละครเต็มตัวครั้งแรกในละครเรื่อง แรงเงา (2555)
ประวัติ

ภูภูมิเป็นชาวอำเภอบางระจัน จังหวัดสิงห์บุรีโดยกำเนิด เป็นบุตรคนเดียวของครอบครัว มารดาชื่อวารี อยู่นาน กับบิดาชื่อวัยพจน์ พันละแหง มารดาเป็นชาวสิงห์บุรี ส่วนบิดาเป็นชาวสระบุรี เริ่มเข้ารับการศึกษาระดับปฐมวัยและประถมศึกษาที่โรงเรียนอินทโมลีประทาน จังหวัดสิงห์บุรี ก่อนย้ายเข้ามากรุงเทพมหานครและเริ่มเข้าศึกษาระดับชั้นมัธยมศึกษาจากโรงเรียนกุนนทีรุทธารามวิทยาคมในแผนการเรียนศิลป์คำนวณ จบการศึกษาระดับปริญญาตรี คณะบริหารธุรกิจ สาขาการเงิน มหาวิทยาลัยหอการค้าไทย
เขามีชื่อจริงแต่แรกเกิดว่า อดิพงษ์ พันละแหง และชื่อเล่นเดิมที่มารดาตั้งให้คือ "เบลล์" หรือ "เบลเบล" แต่เมื่อเขาเข้าร่วมในสังกัดของศุภชัย ศรีวิจิตร เขาก็ได้รับการแนะนำจากศุภชัยให้เปลี่ยนชื่อเป็น อดิพงศ์ พงศ์ภาณุ, ธนะภูมิ พงศ์ภาณุ และภูภูมิ พงศ์ภาณุ ตามลำดับ โดยการเปลี่ยนชื่อครั้งหลังเขาได้เปลี่ยนชื่อเล่นเป็น "เคน" ส่วนชื่อจริงในบัตรประชาชนใช้ชื่อว่า "ภูภูมิ พันละแหง" ด้วยยังคงใช้สกุลเดิม ต่อมาช่วงปลายปี พ.ศ. 2561 ได้เปลี่ยนชื่อสกุลอีกครั้งเป็น ภูภูมิ พงศ์ภาณุภาค ครั้งนี้ใช้เป็นชื่อจริงตามบัตรประชาชนและในการแสดง โดยให้เหตุผลว่าดูยิ่งใหญ่ เดิมภูภูมินับถือศาสนาพุทธ เคยอุปสมบทเมื่อ พ.ศ. 2558 ได้รับฉายาธรรมว่า ภูมิธมฺโม แปลว่า ผู้มีธรรมดั่งแผ่นดิน ครั้นใน พ.ศ. 2564 เขาระบุว่าตนเองเปลี่ยนไปนับถือศาสนาคริสต์นิกายโปรเตสแตนต์
ภูภูมิเข้าวงการมาจากการถ่ายแบบและแสดงภาพยนตร์เรื่อง หอแต๋วแตก แหกกระเจิง ในปี พ.ศ. 2552 ตามด้วยเรื่อง เขี้ยวอาฆาต ผลงานของ พจน์ อานนท์ ต่อมาได้เข้าเป็นนักแสดงในสังกัดของศุภชัย ศรีวิจิตร และได้เป็นพระเอกสังกัดช่อง 3 ในโครงการ 4+1 แชนแนลทรี ซูเปอร์สตาร์ โดยมีผลงานละครเรื่องแรกคือ สามหนุ่มเนื้อทอง
ภูภูมิเข้ารับการศึกษาระยะสั้นที่สถานศึกษาในประเทศอังกฤษ เมื่อ พ.ศ. 2565
ผลงาน > ละครโทรทัศน์

| พ> ศ. | เรื่อง | บทบาท | แสดงคู่กับ | ออกอากาศ |
| --- | --- | --- | --- | --- |
| 2554 | สามหนุ่มเนื้อทอง | ธีธัช | จรินทร์พร จุนเกียรติ | ช่อง 3 เอชดี |
| 2555 | แรงเงา | วีกิจ อภิบาลบดินทร์ | เจนี่ เทียนโพธิ์สุวรรณ | ช่อง 3 เอชดี |
| 2557 | ลูกทาส | แก้ว/หลวงรัตนะอรรถชัย | ราณี แคมเปน | ช่อง 3 เอชดี |
| 2557 | ดาวเคียงเดือน | หม่อมหลวงจันทรกานต์ ทัศนัย (จันทร์) | พิจักขณา วงศารัตนศิลป์ | ช่อง 3 เอชดี |
| 2558 | กลกิโมโน | อาคิระ มิยาคาวะ |  | ช่อง 3 เอชดี |
| 2559 | คงกระพันนารี | ณัฐเดช (ลูกนัท) | ณิชารีย์ โชคประจักษ์ชัด | ช่อง 3 เอชดี |
| 2559 | นาคี | ทศพล (ปัจจุบัน) / ไชยสิงห์ (อดีต) | ณฐพร เตมีรักษ์ | ช่อง 3 เอชดี |
| 2560 | กามเทพ​ออนไลน์​ | โรม | พิจักขณา วงศารัตนศิลป์ | ช่อง 3 เอชดี |
| 2560 | Rock Letter คำรักจากก้อนหิน | นัท | ลภัสลัล จิรเวชสุนทรกุล | ช่อง 3 เอชดี |
| 2561 | Meo ME & You แมวของเขาและรักของเรา | ไม้ | เอสเธอร์ สุปรีย์ลีลา | ช่อง 3 เอสดี |
| 2562 | แรงเงา 2 (แรงเงา แรงแค้น) | วีกิจ อภิบาลบดินทร์ | เจนี่ เทียนโพธิ์สุวรรณ | ช่อง 3 เอสดี |
| 2564 | มายาเสน่หา | ชาครีย์/คีย์ | ปรีชญา พงษ์ธนานิกร | ช่อง 3 เอชดี |
| 2565 | หัวใจรักพิทักษ์เธอ | เทวัญ พิทักษ์ราช | วรรณรท สนธิไชย | ช่องวัน 31 |
| 2567 | ลวง ลับ จับตาย | ร.ต.อ. ภากร | บุศรินทร์ วงศ์ลีลนนท์ | โมโนแม็กซ์ |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2552 | หอแต๋วแตก แหกกระเจิง | เบลเบล |
| 2553 | เขี้ยวอาฆาต | เคน |
| 2554 | 30 กำลังแจ๋ว | ราสิต (ปอ) |
| 2555 | สาระแน โอเซกไก | ภูภูมิ พงศ์ภาณุ (เคน) |
| 2561 | นาคี ๒ | ทศพล |
| 2563 | TheSkylessStars  | ชิคุมะ |
ผลงาน > มิวสิกวิดีโอ

| พ> ศ. | เพลง | ศิลปิน | แสดงคู่กับ |
| --- | --- | --- | --- |
| 2564 | ซ้าย (LEFT) | JOH (journey of happiness) | ลลินา ชูเอ็ทท์ |
ผลงาน > เพลง

"รักให้รู้" ร้องร่วมกับ ปริญ สุภารัตน์ และ ปกรณ์ ฉัตรบริรักษ์ อัลบั้มเพลงประกอบละคร สามหนุ่มเนื้อทอง
"อุ่นใจ" ร้องร่วมกับ ปริญ สุภารัตน์, มาริโอ้ เมาเร่อ และปกรณ์ ฉัตรบริรักษ์ ในโครงการ 4+1 แชนแนลทรี ซูเปอร์สตาร์
"Happy Birthday ช่อง 3" ร้องร่วมกับ ณฐพร เตมีรักษ์
ผลงาน > คอนเสิร์ต

4+1 แชนแนลทรี ซูเปอร์สตาร์ (2555)
กีฟมีไฟว์: คอนเสิร์ตเกรดเอ (2557)
เลิฟอิสอินเดอะแอร์: แชนแนลทรีแชริตีคอนเสิร์ต ร่วมกับนักแสดงทางช่อง 3 (2560)
รางวัล

| พ> ศ. | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2554 | บันเทิง 5 หน้า 1 อวอร์ดส | นักแสดงดาวรุ่งชาย | 30 กำลังแจ๋ว | ได้รับรางวัล |
| 2555 | สยามดารา สตาร์ส อวอร์ดส์ 2012 | นักแสดงดาวรุ่งชาย | แรงเงา | ได้รับรางวัล |
| 2555 | สีสันบันเทิงอวอร์ด 2012 | ดาวรุ่งชายแห่งปี | แรงเงา | ได้รับรางวัล |
| 2555 | รางวัลนาฏราช ครั้งที่ 4 | ทีมนักแสดงยอดเยี่ยม | แรงเงา | ได้รับรางวัล |
| 2556 | รางวัลพิฆเนศวร ครั้งที่ 2 | นักแสดงนำชายดีเด่น | แรงเงา | ได้รับรางวัล |
| 2558 | รางวัลโทรทัศน์ทองคำ ครั้งที่ 29 | ดารานำชายดีเด่น | ลูกทาส | เสนอชื่อเข้าชิง |
| 2560 | รางวัลนาฏราช ครั้งที่ 8 | ทีมนักแสดงยอดเยี่ยม | นาคี | ได้รับรางวัล |
แหล่งข้อมูลอื่น

เฟสบุ๊คแฟนคลับ
อินสตาแกรมส่วนตัว
อินสตาแกรมแฟนคลับ เก็บถาวร 2012-11-28 ที่ เวย์แบ็กแมชชีน
ทวิตเตอร์แฟนคลับ
เว็บไซต์แฟนคลับ เก็บถาวร 2014-12-18 ที่ เวย์แบ็กแมชชีน
รายพระนามและชื่อศตวรรษิกชนไทย

ระบบสถิติทางการทะเบียนของกรมการปกครอง กระทรวงมหาดไทย ระบุว่า ในเดือนกุมภาพันธ์ พ.ศ. 2568 ผู้มีสัญชาติไทยและมีชื่ออยู่ในทะเบียนบ้านที่มีอายุตั้งแต่ 100 ปีขึ้นไป (ศตวรรษิกชน) มีชีวิตอยู่ทั้งสิ้น 35,952 คน โดยรายนามต่อไปนี้เป็นเพียงบางส่วนเท่านั้น
ศตวรรษิกชนไทยที่มีอายุ 100 ปีขึ้นไป ลำดับที่ 101 เป็นต้นไป

ในส่วนนี้จะเป็นรายพระนามและชื่อศตวรรษิกชนไทยที่มีอายุ 100 ปีขึ้นไป ลำดับที่ 101 เป็นต้นไป (เรียงลําดับตามอายุ)
ยังมีชีวิตอยู่
ศตวรรษิกชนไทยที่มีอายุ 100 ปีขึ้นไป ลำดับที่ 101 เป็นต้นไป

| 252 | คุณหญิง แม้นมาส ชวลิต | ญ. | 15 กันยายน พ.ศ. 2465 |  | 102 ปี 184 วัน | กรุงเทพมหานคร |  |
| 253 | นาวาอากาศเอก ตะวัน กังวานพงศ์ | ช. | 26 ธันวาคม พ.ศ. 2463 | 3 มีนาคม พ.ศ. 2568 | 104 ปี 68 วัน | เชียงใหม่ |  |
แหล่งข้อมูลอื่น

ศูนย์ศตวรรษิกชน มหาวิทยาลัยมหิดล
เธอ ฟอร์ แคช สินเชื่อ..รักแลกเงิน

| เธอ ฟอร์ แคช สินเชื่อ> .รักแลกเงิน |
| --- | --- |

กำกับ: วาสุเทพ เกตุเพ็ชร์
บทภาพยนตร์: เมธัส ศิรินาวิน
นักแสดงนำ: วชิรวิชญ์ ชีวอารี อุรัสยา เสปอร์บันด์
บริษัทผู้สร้าง: เดอะ วัน เอ็นเตอร์ไพรส์ จีเอ็มเอ็มทีวี ภาพดีทวีสุข 
ผู้จัดจำหน่าย: จีดีเอช ห้าห้าเก้า
วันฉาย: 25 เมษายน 2567 (2567-04-25)
ความยาว: 120 นาที
ประเทศ: ไทย
ภาษา: ไทย
เธอ ฟอร์ แคช สินเชื่อ..รักแลกเงิน (อังกฤษ: Love You To Debt) เป็นภาพยนตร์ไทยแนวโรแมนติกดรามาในปี 2567 ที่ดัดแปลงมาจากภาพยนตร์เกาหลีเมื่อปี 2557 แมนอินเลิฟ ของฮัน ดง-อุก กำกับโดยวาสุเทพ เกตุเพ็ชร์ และเขียนบทโดยเมธัส ศิรินาวิน นำแสดงโดยวชิรวิชญ์ ชีวอารี และอุรัสยา เสปอร์บันด์ ภาพยนตร์เล่าเรื่องราวความรักระหว่างเจ้าหนี้และลูกหนี้
เธอ ฟอร์ แคช สินเชื่อ..รักแลกเงิน ได้รับคำวิจารณ์เชิงบวกจากนักวิจารณ์ โดยเฉพาะการนำเสนอปัญหาต่าง ๆ ที่มีอยู่ในประเทศไทย
นักแสดง

วชิรวิชญ์ ชีวอารี แสดงเป็น โบ้
อุรัสยา เสปอร์บันด์ แสดงเป็น อิ๋ม
พรชิตา ณ สงขลา แสดงเป็น เจ๊วรรณ
นิติ ชัยชิตาทร แสดงเป็น ริชชี่
ธนบูรณ์ เกียรตินิรันดร์ แสดงเป็น แป๊ด
วงศกร รัศมิทัต แสดงเป็น พ่อบุญ
วัชระ ปานเอี่ยม แสดงเป็น ลุงอ๊อด
อุกฤษ วิลลีย์ บรอด ดอนกาเบรียล แสดงเป็น ประสิทธิ์
ภาคภูมิ จงมั่นวัฒนา แสดงเป็น พี่เอก
การผลิต > การพัฒนา

ในวันที่ 22 พฤศจิกายน 2565 จีเอ็มเอ็มทีวีได้จัดงาน GMMTV 2023 : Diversely Yours ณ ยูเนี่ยน ฮอลล์ ชั้น 6 ศูนย์การค้ายูเนี่ยน มอลล์ ภายในงานมีการเปิดตัวภาพยนตร์หนึ่งเรื่องคือ The Interest ผ่อนรักนอกระบบ พร้อมกับมีการเผยแพร่ตัวอย่างสั้น ๆ และใบปิดภาพยนตร์ ซึ่งกำกับโดยวาสุเทพ เกตุเพ็ชร์ อำนวยการสร้างโดยภาพดีทวีสุข และนำแสดงโดยวชิรวิชญ์ ชีวอารี และอุรัสยา เสปอร์บันด์ ต่อมาในวันที่ 17 ตุลาคม 2566 มีการจัดงาน GMMTV 2024 Up & Above Part 1 และได้เผยแพร่ตัวอย่างและใบปิดภาพยนตร์อีกครั้ง
ในวันที่ 12 มีนาคม 2567 มีการเผยแพร่ตัวอย่างพร้อมกับเปลี่ยนชื่อภาพยนตร์เป็น เธอ ฟอร์ แคช สินเชื่อ..รักแลกเงิน และประกาศวันออกฉายในวันที่ 25 เมษายน 2567
การผลิต > การถ่ายทำ

การถ่ายทำส่วนใหญ่เกิดขึ้นในเมืองพัทยา จังหวัดชลบุรี ซึ่งวาสุเทพมองว่าเมืองพัทยามีความหลากหลายและสอดคล้องกับอัตลักษณ์ของตัวละคร ทำให้เขาตัดสินใจเลือกเมืองนี้มาเป็นฉากหลังของภาพยนตร์
เพลงประกอบ

เธอ ฟอร์ แคช สินเชื่อ..รักแลกเงิน มีเพลงประกอบหนึ่งเพลงคือ "นะหน้าทอง" ของภูวศิษฐ์ อนันต์พรสิริ ถูกนำมาร้องใหม่โดยวชิรวิชญ์ ชีวอารี ซึ่งเขาแสดงเป็นตัวละครหลักของเรื่อง
การฉาย

เธอ ฟอร์ แคช สินเชื่อ..รักแลกเงิน ฉายรอบปฐมทัศน์เมื่อวันที่ 22 เมษายน 2567 ที่ลานอินฟินิซิตี้ ฮอลล์ ชั้น 5 พารากอนซีนีเพล็กซ์ สยามพารากอน และฉายรอบทั่วไปในโรงภาพยนตร์เมื่อวันที่ 25 เมษายน 2567 หลังออกฉาย 4 วัน ภาพยนตร์ทำรายได้รวม 9.6 ล้านบาท
ในต่างประเทศ เธอ ฟอร์ แคช สินเชื่อ..รักแลกเงิน ได้รับเลือกจากกรมส่งเสริมการค้าระหว่างประเทศ กระทรวงพาณิชย์ ร่วมกับสถานทูตไทย ณ กรุงปารีส ให้เป็นหนึ่งในภาพยนตร์ไทยที่ออกฉายรอบพิเศษภายในงาน Thai Movie Day ณ กรุงปารีส ประเทศฝรั่งเศส เมื่อวันที่ 27 พฤษภาคม 2567 ที่โรงภาพยนตร์ปุบลิซิส
การตอบรับ

เธอ ฟอร์ แคช สินเชื่อ..รักแลกเงิน ได้รับคำวิจารณ์เชิงบวกโดยทั่วไป สปริงนิวส์ ชื่นชมการนำเสนอปัญหาต่าง ๆ ที่มีอยู่ในประเทศไทย โดยระบุว่า "...หนังทำได้ดีในแง่การตีแผ่ปมปัญหาเรื่องหนี้นอกระบบ การพนัน ความดำมืดของวงการใต้ดิน เล่ห์เหลี่ยมของมนุษย์ รวมถึงความอับจนของคนชายขอบ และจิกกัดเสียดสีสังคม" หนังสือพิมพ์ แนวหน้า ให้คะแนนภาพยนตร์ 8/10 โดยมองว่าการผลิต การตัดต่อ บทภาพยนตร์ นักแสดง และเพลงประกอบ ทำออกมา "ดูลงตัว ดูสนุก" มโน วนเวฬุสิต จาก แบไต๋ มองว่าบทภาพยนตร์มีการปรับให้เข้ากับบริบทไทย ทำให้เข้าใจได้ง่าย และเหมาะกับการขายซอฟต์พาวเวอร์ ทั้งอัลคาซาร์ มวยไทย และการแสดงช้างที่สวนนงนุช ในขณะเดียวกัน เขายังตำหนิว่าภาพยนตร์ใช้เวลาเล่าเรื่องไม่คุ้มค่าและความสัมพันธ์ของตัวละครยังทำได้ไม่ดีเท่าเวอร์ชันไต้หวัน แต่ถึงกระนั้นเขาก็ชื่นชมการแสดงของวชิรวิชญ์และอุรัสยา
การตอบรับ > รางวัล

| รางวัล | สาขา | ผู้รับ | ผล | อ>  |
| --- | --- | --- | --- | --- |
| ทรัสกูไทยฟิล์มอะวอดส์ | นักแสดงนำหญิงยอดเยี่ยม | อุรัสยา เสปอร์บันด์ | รอผล |  |
| ทรัสกูไทยฟิล์มอะวอดส์ | นักแสดงสมทบหญิงยอดเยี่ยม | พรชิตา ณ สงขลา | รอผล |  |
| ไทยแลนด์บ็อกซ์ออฟฟิศมูวีแอนด์ซีรีส์อะวอดส์ | ภาพยนตร์ไทยแห่งปี | เธอ ฟอร์ แคช สินเชื่อ..รักแลกเงิน | เสนอชื่อเข้าชิง |  |
| ไทยแลนด์บ็อกซ์ออฟฟิศมูวีแอนด์ซีรีส์อะวอดส์ | ผู้กำกับภาพยนตร์แห่งปี | วาสุเทพ เกตุเพ็ชร์ | เสนอชื่อเข้าชิง |  |
| ไทยแลนด์บ็อกซ์ออฟฟิศมูวีแอนด์ซีรีส์อะวอดส์ | นักแสดงนำชายแห่งปี | วชิรวิชญ์ ชีวอารี | เสนอชื่อเข้าชิง |  |
| ไทยแลนด์บ็อกซ์ออฟฟิศมูวีแอนด์ซีรีส์อะวอดส์ | นักแสดงนำหญิงแห่งปี | อุรัสยา เสปอร์บันด์ | เสนอชื่อเข้าชิง |  |
| ไทยแลนด์บ็อกซ์ออฟฟิศมูวีแอนด์ซีรีส์อะวอดส์ | นักแสดงสมทบหญิงแห่งปี | พรชิตา ณ สงขลา | เสนอชื่อเข้าชิง |  |
| ไทยแลนด์บ็อกซ์ออฟฟิศมูวีแอนด์ซีรีส์อะวอดส์ | เพลงประกอบภาพยนตร์แห่งปี | เธอ ฟอร์ แคช สินเชื่อ..รักแลกเงิน | เสนอชื่อเข้าชิง |  |
| สนุกสุดจัดที่สุดแห่งปี | ภาพยนตร์ไทยที่สุดแห่งปี | เธอ ฟอร์ แคช สินเชื่อ..รักแลกเงิน | เสนอชื่อเข้าชิง |  |
แหล่งข้อมูลอื่น

เธอ ฟอร์ แคช สินเชื่อ..รักแลกเงิน ที่อินเทอร์เน็ตมูวีเดตาเบส
สุริยะปราชญ์ -ทฤษฎีสีเลือด-

ซีรีส์มังงะญี่ปุ่น
| --- | --- |
สุริยะปราชญ์ -ทฤษฎีสีเลือด-
ปกหนังสือมังงะฉบับภาษาไทยเล่มที่ 1
チ。―地球の運動について― (Chi: Chikyū no Undō ni Tsuite)
ชื่อภาษาอังกฤษ: Orb: On the Movements of the Earth
แนว: อิงประวัติศาสตร์ รหัสคดี บันเทิงคดีแนววิทยาศาสตร์
มังงะ
เขียนโดย: อูโอโตะ
สำนักพิมพ์: โชงากูกัง
สำนักพิมพ์ภาคภาษาไทย: สยามอินเตอร์คอมิกส์
นิตยสาร: บิกคอมิกสปิริตส์รายสัปดาห์
กลุ่มเป้าหมาย: เซเน็ง
ตีพิมพ์ตั้งแต่: 14 กันยายน พ.ศ. 2563 – 18 เมษายน พ.ศ. 2565
จำนวนเล่ม: 8
อนิเมะโทรทัศน์
กำกับโดย: เค็นอิจิ ชิมิซุ
เขียนบทโดย: ชิงโงะ อิริเอะ
ดนตรีโดย: เค็นซูเกะ อูชิโอะ
สตูดิโอ: แมดเฮาส์
ถือสิทธิ์โดย: เน็ตฟลิกซ์
เครือข่าย: เอ็นเอชเคเจเนอรัลทีวี
ฉาย:  5 ตุลาคม พ.ศ. 2567  –  15 มีนาคม พ.ศ. 2568
ตอน: 24
 สถานีย่อยการ์ตูนญี่ปุ่น
สุริยะปราชญ์ -ทฤษฎีสีเลือด- (ญี่ปุ่น: チ。―地球の運動について―; โรมาจิ: Chi: Chikyū no Undō ni Tsuite; ทับศัพท์: ชิ: ชิคีว โนะ อุนโด นิ สึอิเตะ; แปลว่า "ชิ: ว่าด้วยการเคลื่อนที่ของโลก") เป็นซีรีส์มังงะญี่ปุ่น แต่งเรื่องและวาดภาพโดยอูโอโตะ ตีพิมพ์ในนิตยสารบิกคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่เดือนกันยายน พ.ศ. 2563 ถึงเมษายน พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงผลิตโดยสตูดิโอแมดเฮาส์ ออกอากาศตั้งแต่เดือนตุลาคม พ.ศ. 2567 ถึงมีนาคม พ.ศ. 2568
เนื้อเรื่องของสุริยะปราชญ์ -ทฤษฎีสีเลือด- มีฉากเป็นทวีปยุโรปในศตวรรษที่ 15 เล่าถึงวิถีทางและความเชื่อของคนจำนวนหนึ่งที่เสี่ยงชีวิตเพื่อศึกษาวิจัยเกี่ยวกับทฤษฎีดวงอาทิตย์เป็นศูนย์กลางซึ่งถือเป็นแนวคิดต้องห้ามในยุคนั้น
ชื่อเรื่อง

สุริยะปราชญ์ -ทฤษฎีสีเลือด- มีชื่อเรื่องในภาษาญี่ปุ่นว่า "ชิ: ชิคีว โนะ อุนโด นิ สึอิเตะ" คำว่า "ชิ" เขียนด้วยอักษรคาตาคานะว่า チ และมีเครื่องหมายคูเต็ง ( 。) ต่อท้าย
อักษรคาตาคานะ "ชิ" (チ) ในชื่อเรื่องบ่งบอกได้ 3 ความหมาย ได้แก่:
"ชิ" จาก "ไดจิ" (大地; だいち) ที่มีความหมายว่า "โลก"
"ชิ" จาก "ชิ" (血; ち) ที่มีความหมายว่า "เลือด"
"ชิ" จาก "ชิชิกิ" (知識; ちしき) ที่มีความหมายว่า "ความรู้"
ส่วนการเพิ่มเครื่องหมายคูเต็ง ( 。) มาจากความชอบของอูโอโตะที่เป็นผู้เขียน (อูโอโตะยังเคยเพิ่มเครื่องหมายคูเต็งหลังชื่อเรื่อง เฮียกูเอมุ (ひゃくえむ。) ที่เป็นผลงานมังงะเรื่องก่อนหน้า) ประเด็นสำคัญของการเพิ่มเครื่องหมายคูเต็งคือ "คูเต็งเป็นจุดสิ้นสุดของประโยค มีความหมายถึงการหยุดนิ่ง" อูโอโตะกล่าวดังนี้ว่า:
เครื่องหมาย " 。" แสดงถึงสภาวะที่โลกหยุดนิ่ง และเมื่อใส่เส้นที่แสดงการเคลื่อนที่ของโลกไปตรงนั้น สิ่งที่เคยหยุดก็จะกลายเป็นเคลื่อนที่ เครื่องหมาย " 。" ก็จะใช้แสดงออกเป็นคำถามว่า "โลกกำลังเคลื่อนที่หรือไม่"
นอกจากนี้ การใช้ชื่อเรื่องที่เขียนว่า "チ。" โดยใช้อักษรคาตาคานะเพียงตัวเดียวกับเครื่องหมายคูเต็ง ยังมีจุดมุ่งหมายเพื่อทำให้ค้นหาชื่อเรื่องบนอินเทอร์เน็ตยากยิ่งขึ้น อูโอโตะใช้ชื่อเช่นนี้เพื่อหลีกเลี่ยงการรับอิทธิพลจากความคิดเห็นของผู้อื่นจากการค้นหาชื่อเรื่องผลงานของตนเองบนอินเทอร์เน็ต (อีโกเซิร์ชชิง) และยังมีจุดมุ่งหมายเพื่อให้ผู้อ่านได้มีความคิดเห็นจากการอ่านของตนเองโดยไม่ได้รับอิทธิพลจากความคิดของผู้อื่น
เนื้อเรื่อง > บทที่ 1

เรื่องราวมีฉากใน "อาณาจักร P" ในศตวรรษที่ 15 ผู้ที่เสนอแนวคิดที่ขัดแย้งกับคำสอนของ "ศาสนา C" เช่น การที่โลกโคจรรอบดวงอาทิตย์ จะถือว่าเป็นพวกนอกรีต และถูกทรมานหรือถูกมัดกับเสาแล้วเผาไฟ ราฟาลเด็กอัจฉริยะผู้มีความสนใจในดาราศาสตร์ ถูกบังคับโดยฮูเบิร์ดผู้เป็นนักวิชาการและพวกนอกรีตให้ช่วยเหลือตนในการวิจัยทฤษฎี "เกี่ยวกับการเคลื่อนที่ของโลก" เมื่อโนวาคผู้เป็นนักไต่สวนพบแผนภาพที่ราฟาลวาดขึ้นซึ่งแสดงแบบจำลองของทฤษฎีดวงอาทิตย์เป็นศูนย์กลาง ฮูเบิร์ตอ้างว่าตนเป็นผู้วาดแผนภาพนั้นจึงถูกประหารชีวิต โดยส่งต่อจี้ห้อยคอรูปทรงกลมให้ราฟาล ราฟาลใช้จี้ห้อยคอในการตามหาเอกสารวิจัยทฤษฎีของฮูเบิร์ตที่ซ่อนไว้ ราฟาลสานต่องานวิจัยของฮูเบิร์ต แต่โปท็อตสกีบิดาบุญธรรมของราฟาลแจ้งความเรื่องที่ราฟาลวิจัยทฤษฎีดวงอาทิตย์เป็นศูนย์กลาง ในระหว่างการไต่สวน ราฟาลปฏิเสธที่จะล้มเลิกทฤษฎี จากนั้นราฟาลจึงฆ่าตัวตายด้วยการกลืนเมล็ดฝิ่น
เนื้อเรื่อง > บทที่ 2

สิบปีต่อมา ออคกีและกลาสนักประลองสองคนได้รับมอบหมายให้ทำหน้าที่คุมตัวคนนอกรีตคนหนึ่ง ระหว่างการเดินทางด้วยรถ คนนอกรีตได้เผยที่ซ่อนของงานวิจัยให้กับทั้งสองคน แล้วคนนอกรีตก็ยอมสละชีวิตเพื่อปกป้องออคกีจากโนวาค ออคกีและกลาสตัดสินใจไปหาเบอร์เดนีนักบวชที่ถูกลดขั้นเพื่อให้ช่วยทำความเข้าใจเนื้อหาของงานวิจัย ขณะทั้งคู่กำลังข้ามสะพาน สะพานก็ถล่มลงไป กลาสฝากฝังภารกิจและจี้ห้อยคอให้กับออคกีก่อนจะตกสะพานจนเสียชีวิต ออคกีมาพบกับเบอร์เดนี เบอร์เดนีตกลงที่จะไปดูเนื้อหางานวิจัยแลกเปลี่ยนกับการที่ออคกีสานต่องานสังเกตการณ์ทางดาราศาสตร์ของกลาสต่อไป เบอร์เดนีเห็นว่าเอกสารวิจัยมีเนื้อหาที่ไม่สมบูรณ์และต้องการจะใช้บันทึกเพิ่มเติม เบอร์เดนีและออคกีจึงติดคำถามไว้ที่กระดานสาธารณะในเมือง แล้วได้พบกับเด็กสาวชื่อโยลันดาซึ่งติดคำตอบของคำถามในวันเดียวกันนั้น โยลันดาผู้เป็นนักวิจัยตกลงที่จะร่วมมือกับทั้งสองโดยแนะนำให้ทั้งสองรู้จักกับปิอาสต์ที่เป็นผู้สนับสนุนอย่างแรงกล้าของแบบจำลองทอเลมี หลังจากที่ออคกีสังเกตเห็นการเต็มดวงของดาวศุกร์ ปิอาสต์จึงตกลงที่มอบสิทธิ์ในการเข้าถึงบันทึกของตนแก่ทั้งกลุ่ม เบอร์เดนีใช้บันทึกของปิอาสต์มาเสริมข้อมูลการวิจัยจนสามารถทำให้ทฤษฎีสมบูรณ์เป็นผลสำเร็จ ด้านโนวาครับรู้ได้ถึงการมีอยู่ของกลุ่มของเบอร์เดนีและออคกีจึงมาสำรวจกระท่อมที่เบอร์เดนีทำการวิจัยและสังเกตเห็นจี้ห้อยคอแขวนอยู่ที่ผนัง จึงกลับไปนำคนมาจับกุมทั้งสอง ออคกีขัดขวางกลุ่มผู้ไต่สวน แต่ทั้งเขาและเบอร์เดนีถูกจับได้ โนวาคทรมานออคกีเพื่อบังคับให้เบอร์เดนีเปิดเผยที่ซ่อนของเอกสารวิจัย แล้วทั้งสองก็ถูกประหารชีวิต แอนโทนีนักบวชผู้เป็นคู่ปรับของโนวาคพยายามจับกุมโยลันดาผู้เป็นลูกสาวของโนวาคและกล่าวหาว่าเป็นคนนอกรีต แต่โยลันดาได้รับการปล่อยตัวให้หนีไปโดยผู้ไต่สวนคนหนึ่ง ด้านคลามอฟสกีนักบวชในโบสถ์ของเบอร์เดนีได้ค้นพบว่าเบอร์เดนีได้คัดลอกข้อความในสมุดบันทึกที่ออคกีเขียนลงบนศีรษะของคนจรจัดในท้องที่
เนื้อเรื่อง > บทที่ 3

ยี่สิบห้าปีต่อมา ชมิตต์หัวหน้าหน่วยของกองกำลังปลดปล่อยคนนอกรีตได้รับมอบหมายจากโยลันดาให้ไปชิงหนังสือที่มีข้อความจากสมุดบันทึกของออคกี แต่มีเหตุให้จำต้องทิ้งหนังสือไว้ในหมู่บ้านร้าง ดราก้าผู้เป็นชาวโรมานีได้พบหนังสือเล่มนี้ในหมู่บ้านร้างโดยบังเอิญและเห็นโอกาสจะทำกำไรจากหนังสือ ดราก้าเผาหนังสือทิ้ง ทำให้ชมิตต์จำต้องพาดราก้าเดินทางไปด้วย ดราก้าท่องเนื้อหาในหนังสือให้โยลันดาฟังโดยขอแลกเปลี่ยนกับการได้รับอนุญาตให้ใช้แท่นพิมพ์ เมื่อกลุ่มผู้ไต่สวนนำโดยโนวาคที่เวลานั้นอยู่ในวัยกลางคนพบที่ซ่อนของกองกำลังปลดปล่อยคนนอกรีต โยลันดายอมอยู่รั้งหลังไว้เพื่อเป็นนกต่อและจุดดินปืนระเบิดตนเองเสียชีวิต ดราก้า ชมิตต์ และกองกำลังปลดปล่อยคนนอกรีตที่เหลือกลับมารวมกลุ่มที่จุดซ่อนตัวอีกจุดระหว่างที่เกิดการระเบิดขึ้น ทั้งกลุ่มเริ่มการตีพิมพ์หนังสือโดยใช้แท่นพิมพ์ แต่ทั้งกลุ่มกลับถูกทรยศโดยคนในกลุ่มคนหนึ่งที่แจ้งตำแหน่งของกลุ่มให้กับโนวาคและกลุ่มผู้ไต่สวน ชมิตต์และคนอื่น ๆ ที่เหลือในกองกำลังปลดปล่อยคนนอกรีตใช้แผนการจนตรอกโดยการสละชีวิตตนเองเพื่อซื้อเวลาให้ดราก้าให้หนีไปถึงโบสถ์ของแอนโทนี แอนโทนีในเวลานั้นเป็นมุขนายก (บิชอป) และเคยได้เจอกับดราก้าเป็นเวลาสั้น ๆ ดราก้าท้าทายแอนโทนีให้พิจารณาเรื่องที่ทฤษฎีดวงอาทิตย์เป็นศูนย์กลางไม่ใช่แนวคิดนอกรีต แอนโทนีจึงตกลงที่ตีพิมพ์เพื่อเอาผลกำไร เนื่องจากยุคสมัยเปลี่ยนไปและอิทธิพลของศาสนจักรเสื่อมถอยลง อย่างไรก็ตาม โนวาคได้มาถึงโบสถ์แล้วเจอกับแอนโทนีและดราก้า โนวาคถูกบอกว่าการปราบปรามทฤษฎีดวงอาทิตย์เป็นศูนย์กลางเป็นการกระทำที่โหดร้ายเกินกว่าเหตุ โนวาคจึงสังหารแอนโทนีและเผาโบสถ์เพื่อกลบร่องรอย ส่วนดราก้าถูกโนวาคใช้มีดแทงที่สีข้างได้แผลฉกรรจ์ แต่ดราก้าก็สามารถใช้มีดเล่มเดียวกันนั้นหันกลับไปแทงโนวาคจนบาดเจ็บหนัก ก่อนที่ดราก้าจะหลบหนีออกจากโบสถ์ที่กำลังถูกไฟไหม้ไปได้ ในช่วงเวลาสุดท้ายของโนวาค โนวาคได้สนทนากับภาพหลอนของราฟาลและตระหนักได้ว่าตนเป็นวายร้ายของทฤษฎีดวงอาทิตย์เป็นศูนย์กลางมาโดยตลอด จากนั้นโนวาคก็อธิษฐานต่อพระเจ้าเพื่อขอความรอดของลูกสาวให้ไปสู่สวรรค์ จากนั้นโนวาคก็เสียชีวิต ณ ที่นั้นเอง ฝ่ายดราก้าก็เสียชีวิตจากแผลฉกรรจ์เช่นกัน แต่ก่อนเสียชีวิตดราก้าสามารถส่งจดหมายโดยใช้นกพิราบสื่อสารของแอนโทนีไปได้
เนื้อเรื่อง > บทสุดท้าย

เขตเมืองของราชอาณาจักรโปแลนด์ในปี ค.ศ. 1468 อัลเบิร์ตชายหนุ่มที่ทำงานในร้านขนมปังได้รับการสนับสนุนจากนายจ้างให้ไปเรียนมหาวิทยาลัย แต่อัลเบิร์ตกลับปฏิเสธโดยให้เหตุผลว่าเป็นเรื่องไม่จำเป็น วันหนึ่งอัลเบิร์ตนำขนมปังไปส่งที่โบสถ์ แล้วเข้าไปในห้องสารภาพบาปโดยบังเอิญ จึงได้เล่าถึงความทรงจำในวัยเด็กให้บาทหลวงในห้องสารภาพบาปฟัง พ่อของอัลเบิร์ตให้คุณค่ากับการเรียนรู้จึงจ้างชายหนุ่มชื่อราฟาลมาเป็นครูสอนพิเศษให้อัลเบิร์ต แต่ภายหลังราฟาลมีเรื่องขัดแย้งกับพ่อของอัลเบิร์ต ราฟาลจึงสังหารพ่อของอัลเบิร์ตแล้วถูกจับกุม อัลเบิร์ตกลัวว่านี่คือจุดจบของผู้ที่เกี่ยวข้องกับความรู้ แต่บาทหลวงในห้องสารภาพบาปแนะนำให้อัลเบิร์ตไปหาคำตอบในมหาวิทยาลัย ภายหลังจากอัลเบิร์ตเข้าเรียนในมหาวิทยาลัยแล้ว อัลเบิร์ตก็ได้ยินข่าวลือในเมืองเรื่องผลประโยชน์ร้อยละ 10 จากหนังสือชื่อ "เกี่ยวกับการโคจรของโลก" จะถูกมอบให้โปท็อตสกี ต่อมาอัลเบิร์ตได้เป็นศาสตราจารย์ในมหาวิทยาลัย ได้เขียนบทความวิจารณ์ชื่อ "ทฤษฎีใหม่ของดาวเคราะห์"
รูปแบบต่าง ๆ > มังงะ

สุริยะปราชญ์ -ทฤษฎีสีเลือด- แต่งเรื่องและวาดภาพโดย อูโอโตะ [ja] ตีพิมพ์ในนิตยสารบิกคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่วันที่ 4 กันยายน พ.ศ. 2563 ถึง 18 เมษายน พ.ศ. 2565 สำนักพิพม์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม วางจำหน่ายตั้งแต่วันที่ 11 ธันวาคม พ.ศ. 2563 ถึง 30 มิถุนายน พ.ศ. 2565
มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 17 มีนาคม พ.ศ. 2565
รูปแบบต่าง ๆ > มังงะ > หนังสือมังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  11 ธันวาคม พ.ศ. 2563 | 978-4-09-860778-5 | เมษายน พ.ศ. 2565 | 978-616-575-752-2 |
| 2 |  12 มกราคม พ.ศ. 2564 | 978-4-09-860801-0 | เมษายน พ.ศ. 2565 | 978-616-575-753-9 |
| 3 |  30 มีนาคม พ.ศ. 2564 | 978-4-09-860878-2 | ธันวาคม พ.ศ. 2565 | 978-616-589-512-5 |
| 4 |  30 มิถุนายน พ.ศ. 2564 | 978-4-09-861071-6 | มกราคม พ.ศ. 2566 | 978-616-589-596-5 |
| 5 |  30 กันยายน พ.ศ. 2564 | 978-4-09-861146-1 | มีนาคม พ.ศ. 2566 | 978-616-589-597-2 |
| 6 |  28 ธันวาคม พ.ศ. 2564 | 978-4-09-861206-2 | ตุลาคม พ.ศ. 2566 | 978-616-589-598-9 |
| 7 |  30 มีนาคม พ.ศ. 2565 | 978-4-09-861260-4 | พฤศจิกายน พ.ศ. 2566 | 978-616-597-508-7 |
| 8 |  30 มิถุนายน พ.ศ. 2565 | 978-4-09-861317-5 | สิงหาคม พ.ศ. 2567 | 978-616-597-509-4 |